خاریجی ایشلر ناظیری مولود چاووش اوغلو رسمی سفرده اولدوغو برزیلیا-دا ایش آدام‌لاری ایله گؤروشوب.
مولود چاووش اوغلو توییتر حسابیندان ائتدیگی پای‌لاشیمدا دئییب:
سائوپائولو-دا ایش آدام‌لاری ایله برزیلیا ایله تیجاری علاقه‌لریمیزی داها دا آرتیرا‌جاق آددیم‌لاری و یاتیریم ایمکان‌لارینی موذاکیره ائتدیک".
ناظیر چاووش اوغلو داها سونرا تورکیه-‌نین سائوپائولو-داکی باش کونسول‌لوغونون یئنی خیدمت بیناسی‌نین آچیلیش مراسیمینده چیخیش ائدیب.
ایکی اؤلکه آراسیندا کؤک‌لو دوستلوق و استراتژی طرفداش‌لیق علاقه‌لری‌نین اولدوغونو بیلدیرن چاووش اوغلو برزیلیانین اهمیتینه دقت چکه‌رک دئییب کی، برزیلیا، لاتین امریکاسی بولگه سینده بیزیم ان بؤیوک تیجارت طرفداشیمیزدیر، لاکین کئچیردیگیمیز گؤروش‌لرده خصوصیله ایش آدام‌لاری ایله 5 میلیارد دو‌لارلیق تیجارت حجمی پتانسیلیمیزدن چوخ گئریده‌دیر، اونا گؤره ده هدف‌لریمیز یوکسک‌دیر".
برزیلیانین موستقیل‌لیگی‌نین ایلدؤنومونو تبریک ائدن چاووش اوغلو "برزیلیانین موستقیل‌لیگینه گئدن یولدا 21 آوریل تیرادنتس گونونون اهمیتینی بیلیرم. هم تیرادنتس گونونو، هم ده برزیلیانین موستقیل‌لیگی‌نین 200-جو ایلدؤنومونو صمیمی قلب‌دن تبریک ائدیرم" دئییب.
لاتین امریکاسی سفرینه آوریلین 23-ده اوروگوائه-دن باشلایان چاووش اوغلو برزیلیانین تیجارت مرکزی اولان سائوپائولو-یا کئچمیشدی.
